Internacia Centro UNESCO-UNEVOC por Teknika kaj Metia Edukado kaj Trejnado

La Internacia Centro UNESCO-UNEVOC por Teknika kaj Metia Edukado kaj Trejnado estas unu el sep institutoj kaj centroj de Unesko, kiuj laboras pri edukado. La Internacia Centro situas ĉe la universitatejo de la Unuiĝintaj Nacioj en Bonno, Germanio, kaj estas financata de kaj unesko kaj la germana registaro. UNESCO-UNEVOC estas la internacia centro por konekti membroŝtatojn de Unesko tutmonde por evoluigi kaj fortigi teknikan kaj metian edukadon kaj trejnadon (TMET). La centro laboras en la kunteksto de la mandato de Unesko por Eduko por Ĉiuj kaj Eduko por Daŭripova Disvolviĝo. Ĝi entreprenas siajn agadojn per reto de TMET-institucioj konsistantaj el fakoj de ministrejoj, landaj korpoj, universitatoj, kaj centroj de trejnado.

 Historio 
eta|270x270ra|Universitatejo de la Unuiĝintaj Nacioj en Bonno
En 1989, la Unuiĝintaj Nacioj agnoskis, ke la “progresigo de teknika kaj metia eduko devus kontribui al la sekurigo de paco kaj amika kompreno inter nacioj” kaj estis tial parto de ĝia mandato. En ĉi tiu kunteksto, oni kreis “Internacian Projekton pri Teknika kaj Metia Edukado” kaj lanĉis la “Reton UNEVOC” en 1992. La reto kunvenigis 185 centrojn en 126 landoj en 1999.

La Internacia Centro UNESCO-UNEVOC estis kreita en 1999 baze de la decido de la 30a Ĝenerala Konferenco de Unesko. Post unu jaro, Unesko kaj la germana registaro konsentis gastigi la Internacian Centron en la Konstruaĵo Langer Eugen, la eksa konstruaĵo por germanaj parlamentanoj, kiu nun gastigas la universitatejon de la Unuiĝintaj Nacioj. Oni komencigis la novan institucion en aprilo 2002.

 Referencoj 

 Vidu ankaŭ 
 Unesko
 Metia Edukado

Kategorio:Profesiedukado
Kategorio:Unesko